**ԱՄՓՈՓԱԹԵՐԹ**

**«ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ, ԱՆՀԱՏՈՒՅՑ ԵՎ ԱՆԺԱՄԿԵՏ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼ ՄԱՍԻՆ»**

**ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |
| --- | --- | --- |
| *Առարկության, առաջարկության հեղինակը, գրության ստացման ամսաթիվը, գրության համարը* | *Առարկության, առաջարկության բովանդակությունը* | *Եզրակացություն* |
| *1* | *2* | *3* |
| ՀՀ Ազգային ժողովի աշխատակազմ | Նախագծի վերաբերյալ դիտողություններ և առաջարկություններ չունենք: |  |
| ՀՀ արդարադատության նախարարություն | 1.Նախագծի 2-րդ կետում ,,15-օրյա ժամկետում,, բառերից առաջ անհրաժեշտ է լրացնել ,,սույն որոշումն ուժի մեջ մտնելուց հետո,, բառերը: Նույն դիտողությունը վերաբերում է նաև 3-րդ կետին:  2.Նախագծի 3-րդ հավելվածում ,,ծառայություն,, բառն անհրաժեշտ է փոխարինել ,,ծառայությանն ամրացվող գույքի,, բառերով՝ նկատի ունենալով նախագծի 1-ին կետի պահանջները:  3.Նախագիծն անհրաժեշտ է համաձայնեցնել շահագրգիռ մարմինների հետ: | 1. Ընդունվել է: Նախագծում կատարվել է համապատասխան փոփոխություն 2. Ընդունվել է: Նախագծում կատարվել է համապատասխան փոփոխություն 3. Նախագիծը համաձայնեցվել է շահագրգիռ մարմինների հետ |
| ՀՀ ֆինանսների նախարարություն | Դիտողություններ և առաջարկություններ չկան |  |
| ՀՀ տարածքային կառավարման և ենթակառուցվածքների նախարարություն | ՀՀ տարածքային կառավարման և ենթակառուցվածքների նախարարությունը «Գույքը հետ վերցնելու և ամրացնելու մասին» ՀՀ կառավարության որոշման նախագծի վերաբերյալ առաջարկում է «Էլեկտրոնային կառավարման, ենթակառուցվածքների ներդրման գրասենյակ» փակ բաժնետիրական ընկերությանը գույքը տրամադրել անհատույց օգտագործման իրավունքով:  ՀՀ կառավարության որոշման նախագծի 1-ին կետի 5-րդ տողի «և» բառից հետո ավելացնել «անհատույց օգտագործման իրավունքով» բառերը: | Ընդունվել է: Նախագծում կատարվել է համապատասխան փոփոխություն |
| ՀՀ ոստիկանություն | Նախագծի վերաբերյալ առարկություններ և առաջարկություններ չկան |  |
| ՀՀ սոցիալական ապահովության ծառայություն | Նախագծի 1-ին, 3-րդ կետերում և Նախագծի N 3 հավելվածում «Հայաստանի Հանրապետության սոցիալական ապահովության պետական ծառայություն» բառերը փոխարինել «Սոցիալական ապահովության ծառայություն» բառերով, հիմք՝ «Պետական կառավարման համակարգի մարմինների մասին» ՀՀ օրենքի 9-րդ հոդվածի 3-րդ մասի 13-րդ կետը:  Միաժամանակ տեղեկացվում է, որ Նախագծի N 3 հավելվածով հաստատված ցանկի 1-ին կետով սահմանված HD NVR3 VAL 12TB EU 1U Rack W10 EU սերվերը ստացականի հիման վրա տրամադրվել է Ծառայությանը առանց including a customized streaming Software Package ծրագրի:  Ըստ այդմ՝ խնդրում եմ վերանայել նաև Նախագծի N 3 հավելվածով հաստատված ցանկի 1-ին կետը: | Ընդունվել է: Նախագծում կատարվել է համապատասխան փոփոխություն |
| «Էկենգ» ՓԲԸ | Հայտնում ենք, որ Կառավարության որոշման նախագծով առաջարկվում է «ԷԿԵՆԳ» ՓԲԸ-ին ամրակցել գույք, սակայն ՓԲԸ-ի դեպքում ամրակցման մեխանիզմ գոյություն չունի, ինչի համար առաջարկում ենք դիտարկել գույքը ընկերությանն անհատույց և անժամկետ օգտագործման իրավունքով տրամադրելու հնարավորությունը` համապատասխան շարադրանքով նախագիծը կցվում է:  Միաժամանակ, հարկ ենք համարում նշել, որ կառավարության որոշման նախագծի NN 1, 2 և 3 հավելվածներում սերվերի անվանման մեջ նշված է "including a customized streaming software package", այս փաթեթը իրենից ներկայացնում է ծրագրային ապահովման օգտագործման իրավունք, լիցենզիա, որի ժամկետը 180 օր էր, այսինքն արդեն սպառված է: Սերվերի գինը առանց այդ փաթեթի զգալիորեն էժան է, այդ պատճառով նպատակահարմար ենք գտնում սահմանված կարգով իրականացնել նշված սերվերների արժեքի գնահատում: | Ընդունվել է: Նախագծում կատարվել է համապատասխան փոփոխություն |